Diari Oficial de la Generalitat Valenciana


Sumari del DOGV 8209, del 10-01-2018 (2017/11627)

Notificació de la sentència dictada en el judici verbal número 76/2016.
-----------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11730


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 76/2016. [2017/11321]  
Demandant: Distribuciones Región Este, SA.  
Demandat: Antonio Sambuco.  
En aquest procediment de judici verbal seguit a instàncies de Distribuciones Región Este, SA, contra Antonio Sambuco, s'ha dictat la sentència, que literalment diu el següent:  
  
«Sentència número 231/2017  
Massamagrell, 27 de novembre de 2017  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell i partit, he vist aquestes actuacions de judici verbal seguides en aquest jutjat amb el número 76/2016, promogudes per l'entitat Distribuciones Región Este, SA, representada pel lletrat Vicente Bueno Palanca contra Antonio Sambuco, en rebel·lia, en reclamació de la quantitat.  
Antecedents de fet  
Primer. La representació de la part actora presenta demanda de judici verbal en reclamació de la quantitat de 736,09 euros, més interessos, contra Antonio Sambuco, on després d'al·legar els fets que considera d'aplicació, sol·licita al Jutjat que es dicte sentència estimatòria de la demanda amb condemna a costes a la part demandada.  
Segon. Admesa a tràmit la dita demanda, es va traslladar al demandat en el domicili ressenyat per l'actor. Atés que la citació resultà negativa, es va procedir a la consulta a través de les bases de dades del Jutjat, també negativa, per la qual cosa es va procedir a publicar edictes per a la citació i notificació al demandat, de conformitat amb el que estableixen els articles 156.4 i 164 de la Llei d'enjudiciament civil.  
  
Arribat el dia i hora fixada per a la celebració del judici verbal, aquest va tindre lloc amb l'assistència tan sols de l'actora, i no va comparéixer el demandat, que sigué declarat en rebel·lia.  
Tercer. La part que compareix ha formulat les al·legacions que considera pertinents i, després, s'ha rebut el plet a prova, proposant-se únicament la documental per reproduïda, i queden les actuacions concluses per a dictar sentència.  
Dispositiva  
Estime íntegrament la demanda interposada per l'entitat Distribuciones Región Este, SA, representada pel lletrat Vicente Bueno Palanca contra Antonio Sambuco, en rebel·lia i condemne el demandat a satisfer a la part actora la suma de set-cents trenta-sis euros amb nou cèntims (736,09 euros), més els interessos legals corresponents des de la data d'interpel·lació judicial, així com al pagament de les costes causades.  
  
Notifiqueu aquesta resolució a les parts i feu-los saber que aquesta és ferma i no es pot interposar cap recurs (art. 455.1 LEC).  
Expediu el certificat d'aquesta sentència per a ser unida a les actuacions i incorporeu l'original en el llibre de sentències.   
Aquesta és la meua sentència, que pronuncie, mane i firme.»  
  
Publicació. L'anterior sentència ha sigut firmada, llegida i publicada per la jutgessa que la subscriu, mentre celebrava audiència pública en el dia. En done fe.  
Atés que el demandat, Antonio Sambuco, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 30 de novembre de 2017.- La lletrada de l'Administració de justícia: María Sofía Parrilla Galdón.